Han ble født i Trondhjem og tilhørte en av Trøndelags ledende handels- og brukseierfamilier og var sønn av brukseier Mathias Christian Jenssen og Henriette Katrine Kaasbøl, og sønnesønn av Nicolai Jenssen. Han arbeidet i det familieeide handelshuset N. Jenssen & Sønner og var bestyrer for det familieeide Værdalsbrukets kontor i Trondheim. Han var også sekretær og prokurist i Den Nordenfjeldske Kreditbank.